पाएं अपने शहर की ताज़ा ख़बरें और फ्री ई-पेपरडाउनलोड करें
रनबीर कपूर जल्द ही प्रोड्यूसर का रोल भी निभाते नजर आएंगे। वे जो फिल्म प्रोड्यूस करने जा रहे हैं, वह कोई और नहीं, बल्कि उनके दादा राजकपूर की फिल्म ‘आवारा’ की रीमेक होगी।
उन्होंने इस फिल्म के अधिकार भी फॉक्स स्टार स्टूडियो को 125 करोड़ रुपए में बेच दिए हैं। हालांकि आवारा के रीमेक की बात को रनबीर कुछ समय पहले तक नकारते आ रहे थे।
कपूर परिवार से जुड़े सूत्र बताते हैं कि फॉक्स स्टार से चल रही बातचीत के कारण ही रनबीर ने ‘आवारा’ के रीमेक
को लेकर कोई बात नहीं की।
खबर यह भी है कि फिल्म में राज कपूर और लीजेंड पृथ्वीराज कपूर की भूमिकाओं को खुद रनबीर और उनके पिता ऋषि
कपूर निभाएंगे। फॉक्स से डील होने के बाद रनबीर ने इस फिल्म के निर्देशन का जिम्मा भी इम्तियाज अली को सौंप दिया है।
रनबीर प्रोडक्शन का काम अपने खानदानी बैनर आरके स्टूडियोज के तहत ही शुरू करेंगे। गौरतलब है कि इस बैनर की आखिरी फिल्म ऋषि कपूर निर्देशित ‘आ अब लौट चलें’ (1999) थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn